Պիկշա

Պիկշա (Հայերեն՝ Իշաձուկ ), ձողաձուկազգինների ընտանիքի ձուկ։ Մարմնի երկարությունը մոտ 70 սմ է, կենդանի զանգվածը՝ 3 կգ։ Մեջքը մուգ գույնի է, կողքերը և փորը՝ արծաթավուն։ 

Տարածված է Ատլանտյան օվկիանոսի հյուսիսային ջրերում, հատկապես Հյուսիսային ծովում, Բարենցի ծովի հարավային մասերում։ Հատակամերձ ձուկ է, սնվում է բենթոսով, մանր փափկամորթներով, խեցգետնակերպերով, որդերով, այլ ձկների ձկնկիթով։ Սեռահասուն է դառնում կյանքի 2-3-րդ, Բարենցի ծովում՝ 5-7-րդ տարում։ Ունի արդյունագործական մեծ նշանակություն։

Ձկներ